آذربایجان اوردوسونون عسگرلری سوقوووشان-دا (ماداگیز) آذربایجان بایراغینی قالدیریب‌لار.
بو گون بوتون جبهه بویو شدت‌لی دؤیوش‌لر داوام ائدیب. جبهه‌نین موختلیف ایستیقامت‌لرینده یاشاییش منطقه‌لریمیز دوشمن‌ین شدتلی توپ و راکت آتشینه معروض قالیب. آذربایجان اوردوسونون بؤلمه‌لری‌نین قرارلی جاواب تدبیرلری نتیجه‌سینده یاشاییش منطقه‌لریمیزی آتشه توتان ائرمنیستان سلاح‌لی قوه‌لری‌نین بیر نئچه ایستیقامت‌لرده آتش موضع لری سوسدورولوب، دوشمنه سارسیدیجی ضربه ائندیریلیب.
مودافعه ناظیرلیگی خبر وئریر کی، گون عرضینده گئدن شدت‌لی دؤیوش‌لر زامانی قوشون‌لاریمیزین شخصی هئیتی‌نین شجاعتی نتیجه‌سینده ترتر رایونونون سوقوووشان و تالیش یاشاییش منطقه‌لری، فضولی رایونونون آشاغی عبدلرحمانلی،  جبراییل رایونونون مهدیلی، چاخیرلی، آشاغی مارالیان، شیبی و قویجاق کندلری ایشغالدان آزاد اولونوب.
ماداگیز-آغدره ایستیقامتینده گئدن دؤیوش‌لر زامانی ائرمنیستان سلاحلی قوه‌لری‌نین 77-جی تانک تابورون 4 تانکی محو ائدیلیب، 3 تانکی ایسه غنیمت گؤتورولوب.
ائرمنیستان سلاحلی قوه‌لری‌نین آغدره ایستیقامتینده یئرلشن 5-جی داغاتیجی آلایی‌نین مودافعه ساحه‌سینه قوشون‌لاریمیز طرفیندن توپ ضربه لرینین ائندیریلمه‌سی نتیجه‌سینده آلایین 4 عدد اتومبیل تکنیکاسی محو ائدیلیب، شخصی هئیتی آراسیندا چوخلو سایدا اؤلن و یارا‌لانان وار. 5-جی داغاتیجی آلایین بیر نئچه بؤلمه‌سی‌نین شخصی هئیتی دؤیوش موضعینی ترک ائده‌رک قاچیب.
